— Цяпер шмат дыскусій вядзецца вакол двух пытанняў, якія тычацца нашага класіка, — расказвае краязнаўца. — Ці друкаваць яго інтымны дзённік і ці вяртаць яго прах на радзіму. Я супраць абодвух гэтых рэчаў, лічу, што мы пакуль не падрыхтаваныя сустрэць генія. Мы проста выйдзем яго сустракаць, таму што нам так загадалі, і не адчуем, што ён вяртаецца да нас. Таму я хачу даць параду нашым маладым творцам — не спяшайцеся. Цяпер многія бяруць колькасцю, але паглядзіце, Багдановіч стварыў адзін зборнік і ў свае 25 гадоў цалкам адбыўся як паэт.